ועדת הכלכלה, כנסת 20, פרוטוקול מספר 648, 2018-01-01 11:30

איתן כבל: צהריים טובים, גברתי מנהלת הוועדה, יועצת משפטית, רשמת, דוברות מחליפות - אני מאחל בריאות לדובר שלנו - חברי הכנסת, קודם כל, בגדול, ההתכנסות המרכזית היא הופעתו הראשונה של שר התקשורת איוב קרא שינסה לדבר על תפיסת המשרד, כל תפיסת התקשורת בעיניו.

איתן כבל: אבל זה בחלק השני.

איתן כבל: בחלק הראשון נעסוק בפארסה השנתית.

איתן כבל: אני חייב להיות מדויק, אדוני מנכ"ל הדואר.

איתן כבל: אני רוצה להזכיר למנכ"ל בפועל של משרד התקשורת, ואני רוצה שאדוני יקשיב.

איתן כבל: אנחנו שוב מתכנסים על הפארסה הקבועה השנתית.

איתן כבל: אני מתכוון שאף אחד לא יתחייב לך כמו שאתם מתחייבים לנו, לא בחיים הפרטיים שלך, ולא בכל מהלך, שהנה או טו טו.

איתן כבל: אני רוצה שיהיה לנו ברור.

איתן כבל: ברשותכם, אנחנו עוסקים בדיווח לוועדה בדבר דחיית היום הקובע בהתאם לסעיף 57(ג) לחוק הדואר, תיקון מס' 11, התשע"ב-2012.

איתן כבל: ברשותכם, אני רוצה להקריא את המכתב של השר.

איתן כבל: לא סתם אני רוצה להקריא אותו, אלא כי אני רוצה בדיוק לגעת בשורש ובעומק הפארסה שאנחנו שותפים לה - כל אחד בדרכו.

איתן כבל: כולנו פה שותפים לעניין הזה.

איתן כבל: "בהתאם לסעיף 57(ג) לחוק הדואר (תיקון מס' 11), התשע"ב-2012 (תיקון מס' 11 או התיקון) הריני מתכבד לדווח לוועדת הכלכלה של הכנסת (הוועדה) כדלקמן: 1.

איתן כבל: תיקון מס' 11 פורסם ברשומות ביום 31 ביולי 2012.

איתן כבל: 2.

איתן כבל: בסעיף 56 לתיקון נקבע כי תחילתו ביום פרסומו.

איתן כבל: קרי, ביום 31 ביולי 2012 (יום התחילה).

איתן כבל: בנוסף, נקבע בסעיף 56(1) לתיקון כי תחילתם של סעיפים מסוימים המפורטים בסעיף 57(א) לתיקון הוא שנה מיום התחילה (היום הקובע), בכפוף להתקיימותם של ארבעה תנאים המפורטים בסעיף 57(ב) לתיקון (התנאים המוקדמים)..." קרי, שלעולם זה לא יתקיים, אלא אם כן המשיח יגיע, ואני לא יודע מי משניהם יגיע ראשון.

איתן כבל: "...3.

איתן כבל: בסעיף 57(ג) לתיקון נקבע כי שר התקשורת ידחה בצו את היום הקובע בשישה חודשים בכל פעם, ככל שלא התקיים תנאי מהתנאים המוקדמים.

איתן כבל: 4.

איתן כבל: מאחר שהתנאים המוקדמים טרם התקיימו מאז שנת 2012, נדחה היום הקובע בשישה חודשים כל פעם בהתאם להוראות סעיף 57(ג) כאמור לעיל, בדחייה מצטברת עד כה לארבע שנים.

איתן כבל: 5.

איתן כבל: בסעיף 57(ג) לתיקון נקבע כי במידה ששר התקשורת דחה את היום הקובע בשל אי התקיימותם של התנאים המוקדמים, עליו לדווח לוועדה על הדחייה ועל הנימוקים לה, בדיון שתקיים הוועדה בהשתתפותו ובהשתתפות המנהל הכללי של משרד התקשורת.

איתן כבל: 6.

איתן כבל: בהמשך לאומר לעיל, ובנוכח העובדה כי עד למועד הקבוע כיום, קרי, 31 ביולי 2017, טרם התמלאו כל התנאים המוקדמים, כמפורט במכתבו של המפקח על בנק הדואר מיום 23 ביולי 2017, הריני להודיע כי החלטתי לדחות את היום הקובע בשישה חודשים, עד ליום 31 בינואר 2018, מהנימוקים האמורים.

איתן כבל: " אנחנו לרגע נעשה אתנחתא לכניסת השר.

איתן כבל: אדוני השר, בבקשה.

איתן כבל: אדוני השר, האמת היא שאתה זה מקרוב הגעת.

איתן כבל: הנושא הזה עדיין כנראה לא בדיוק נמצא בראש מעיינך, אולי כן.

איתן כבל: הכוונה שלי, שלנו, של חברי ועדת הכלכלה, וחשוב שהדברים האלה ייאמרו - אנחנו מאוד קיווינו ומאוד התפללנו שבנק הדואר ייהפך ויהיה בנק חברתי.

איתן כבל: זו היתה הכוונה, זו היתה ההתנהלות של המערכות השונות - להפוך את בנק הדואר לבנק חברתי.

איתן כבל: לצערי, שום דבר לא התכתב עם המצב הזה, עד כדי כך שמי שכיהן עד לאחרונה כמנכ"ל בנק הדואר, איש מן השורה הראשונה, אי אפשר לחלוק על זה, מי שהיה נציב מס הכנסה, דורון ארבלי, התפקד מתפקידו, כי גם הוא הבין שהוא לא יכול כל בוקר לקום ולעשות מעצמו ולגחך את עצמו גם בשוק.

איתן כבל: בכל זאת, לאיש יש מעמד.

איתן כבל: אנחנו מוצאים את עצמנו ארבע שנים כל חצי שנה חווים את הרוטינה, כולל הדברים שאני אומר.

איתן כבל: גם אני בלופ של הביזיון הזה.

איתן כבל: אז שהמדינה תחליט, ואם אדוני מתכוון עכשיו להיכנס לעניין הזה אז שהמדינה תקבל החלטה, למען השם, מה היא רוצה עם זה.

איתן כבל: העניין שהיא כל פעם מביאה את זה - באמת, היא מבזה את כולנו, את כל העוסקים במלאכה.

<אתי בנדלר: אדוני, אני חושבת שהיא מבזה, קודם כל, את החוק עצמו.

איתן כבל: נכון, ברור.

איתן כבל: זה קודם כל.

איתן כבל: לכן, אדוני המנכ"ל, אם אדוני או מטעמכם ירצה להתייחס - לא כי התשובות תהיינה מרשימות, אלא לפחות שתינתן לכם זכות התגובה.

איתן כבל: אדוני המנכ"ל, בבקשה.

<מימון שמילה: מימון שמילה, מנכ"ל בפועל של משרד התקשורת.

<מימון שמילה: ראשית, אדוני, אני כבר פעם שנייה פה.

<מימון שמילה: עשיתי את זה גם לפני שלוש שנים וביקשנו את הדחייה בחצי שנה.

<מימון שמילה: הייתי גם אז מנכ"ל בפועל.

<מימון שמילה: לצערי, אני צריך עוד פעם לדווח על הדחייה הזו.

<מימון שמילה: אני יכול להגיד שישבנו על הנושא הזה גם בתוך המשרד וגם עם הנהלת הדואר וגם עם אגף התקציבים, והשר בהחלט, כמו שאתה אומר, אמר לי את זה כבר בתוך הבית לפני כן כבר, צריך את הפארסה הזו לעצור ולהחליט האם ממשיכים עם זה קדימה או עוצרים את זה כי עוד חודש אנחנו צריכים עוד פעם לבוא ולדווח שלא עומדים כי זה או טו טו נגמר, חצי שנה עבר.

איתן כבל: נכון.

<מימון שמילה: זה follow up מצוין לתוכנית עבודה שנציג עוד מעט גם בנושא הדואר.

<מימון שמילה: השר קיבל החלטה.

<מימון שמילה: השר פה והוא יגיד את זה בשמו, אני לא צריך להיות הדובר של השר פה.

<מימון שמילה: אנחנו הולכים לתוכנית אסטרטגית בחברת הדואר שהיא תשנה את מיקומה מקצה לקצה.

איתן כבל: רק שזה לא יהיה כמו התוכנית הרפורמה בחברת החשמל.

איתן כבל: אתה יודע למה אני מתכוון בדיבורים על הרפורמות.

<מימון שמילה: אני לא אחראי כרגע על החשמל.

<מימון שמילה: אנחנו תיכף נציג מה כן.

<מימון שמילה: בשוק התקשורת נעשו רפורמות, ויש לנו במה להתגאות ברפורמות ותיכף נציג אותן.

<מימון שמילה: גם הכוונה פה היא לעשות משהו אחר.

<מימון שמילה: אגב, הדואר עשה דברים.

<מימון שמילה: יש פה את מנכ"ל הדואר וסמנכ"ל כספים של בנק הדואר.

<מימון שמילה: זה שחבילה תוך יומיים היום - - -

איתן כבל: בוודאי, אין ספק.

איתן כבל: שמילה ידידי, לא היו ידידים לחברת הדואר החדשה, ומי שנתן לה את הסיכוי מול כל הגורמים המדינתיים, יותר מהוועדה הזו.

איתן כבל: כי אם זה היה תלוי בגורמים הממשלתיים, חברת הדואר היתה נסגרת במתכונת שלה, ואתה יודע את זה.

<מימון שמילה: אנחנו ברוח המפקד, ברוח השר, רואים בדואר כמו צבא, וזה לא בציניות.

<מימון שמילה: זה שירות חיוני, שירות שנדרש, לכל אזרח לכל מקום בצורה אוניברסלית, והעלויות של זה הן גבוהות.

<מימון שמילה: צריך לראות איך מתמודדים עם הדברים הללו.

<מימון שמילה: יש לנו שר שיודע לשבת עלינו ואנחנו נספק את הסחורה, ובעזרת השם נבוא עם בשורות.

איתן כבל: תודה.

<אורן לביאן: אורן לביאן, מנהל מינהל הדואר.

<אורן לביאן: כמו שהמנכ"ל אמר, אנחנו יושבים על הבטחת המשכיות השירות האוניברסלי שזה שירותי דואר ושירותי בנק הדואר.

<אורן לביאן: בין היתר, אנחנו נבחן את הנושא של בנק הדואר, והכול גם בראייה של שנת 2018-2017 לעומת 2012 כי חלו שינויים בשוק הזה.

<אורן לביאן: שינוי אחד שאפשר להגיד זה מאחזקת סניפים ל - - -

איתן כבל: אורן יקירי, העניין ברור.

איתן כבל: מכירים את זה.

איתן כבל: איך בנק הדואר והדואר משתלבים זה עם זה, מי משלם, איך משלמים, למה הלך - יש כאן שאלות רבות וטובות שאני לא מתעלם מהן.

איתן כבל: הן יכולות להיות קטנות אם תתקבל החלטה אסטרטגית האם המדינה רוצה בנק חברתי, כן או לא.

איתן כבל: אתה יודע מתי נדע שזה רציני?

איתן כבל: כששר האוצר ירשום צ'ק על 100 - 200 מיליון שיהיה ה-backing של הבנק.

איתן כבל: עד אז זה דיבור ארוך, חסר ערך, שאין לו שום משמעות.

איתן כבל: אתם תבואו לבלבל לנו, במחילה מכבודכם, מהשר שנמצא פה ברוך השם לראשונה ואתם.

איתן כבל: במחילה מכבודכם, זה אתם באים לבלבל לנו את המוח.

איתן כבל: סתם אנחנו מדברים, משחיתים מילים.

איתן כבל: תחשוב מה הייתי יכול לעשות בזמן הזה.

איתן כבל: אני משחית את הזמן איתכם על עניין שאין לו שום ערך ושום כלום.

איתן כבל: עד שמשרד האוצר, כמו שאמרתי - - - אני מסכם את זה.

איתן כבל: אנחנו נאשר לכם את זה, אבל זה פשוט - - -

איתן כבל: עד שהאוצר לא ירשום 300 מיליון שקל, ועד שהוא יגיד עכשיו: הנה, יש לכם פה צ'ק שממתין צבוע לעניין של בנק חברתי, כל הדיבור שלנו הוא חסר ערך - זו האמת.

איתן כבל: להערכתי, זו אחת הסיבות המרכזיות שדורון הבין שאין לזה שום היתכנות, וקם והלך.

עבד אל חכים חאג' יחיא: ועברנו את סוף השנה - - -

איתן כבל: יש כאן נציג אוצר?

איתן כבל: האם לאדוני יש תשובות מסודרות או שאדוני רוצה להרכיב משפטים עכשיו?

<עומרי בן חורין: עומרי בן חורין, אגף תקציבים, משרד האוצר.

<עומרי בן חורין: לגבי מה ששאלת שמשרד האוצר ישים צ'ק - זה לא בהכרח האפשרות היחידה, ואני חושב שהעמדה הזו היא לא חדשה.

<עומרי בן חורין: לדואר יש גם אפשרויות לשים את זה מעצמו.

<עומרי בן חורין: כמו שנאמר, זה - - -

איתן כבל: ראית איך המנכ"ל ירד במשקל?

איתן כבל: יש לו משהו?

איתן כבל: אני באמת אומר לכם את זה.

<עומרי בן חורין: וגם אני אומר - - -

איתן כבל: עומרי, עשה לי טובה.

איתן כבל: אל תכדרר אותנו.

איתן כבל: אם זו התשובה, אני עוצר אותך פה.

איתן כבל: אנחנו מכירים.

איתן כבל: זה לא הוגן כי הוא בקושי חי.

איתן כבל: אני עוד לא הבאתי אותו לכאן לדיון לעשות לו את הסקירה ואת הסריקה על התלונות שאנחנו שוב מקבלים בצורה אחרת שהוא מפטר ומעסיק אנשים כמו פיאודל.

איתן כבל: עזוב אותי עכשיו.

איתן כבל: אתה רוצה שעכשיו הוא עוד יותר יתקזז ויתקזז וייתן לך מאיפה שאין לו כשהוא מנסה להתמודד עם מציאות בלתי אפשרית?

איתן כבל: אתה רוצה לדבר כל הזמן לדבר בשם התחרות שהם הולכים רק איפה שיש שמנת, ואותו אתה שולח לכל פינה בארץ כדי לעמוד בהתחייבויות, וזאת כשהעסק כבר קרס והוא הציל אותו איכשהו?

איתן כבל: אז עזוב את זה.

איתן כבל: אם הן אלו התשובות, אני לא רוצה לשמוע אותן.

איתן כבל: עומרי, אגיד לך את האמת?

איתן כבל: גם אם היה אפשר לשאול את הפרוטוקול, גם הפרוטוקול לא רוצה לשמוע כי הוא כבר שמע את זה.

איתן כבל: אם אתם טוענים שיש דרך אחרת ואתם יודעים להוציא מהם את המאות מיליונים שהם מסתירים במודיעין באחת החבילות שמגיעות אליהם, אז אנא תבואו תגידו את זה.

איתן כבל: תגידו: חברות וחברים, נגמר הסיפור.

איתן כבל: אנחנו סבורים שיש את ה-300 מיליון שקל האלה להביא מפה, מפה או מפה.

איתן כבל: אבל אתם לא יכולים סתם לכדרר אותם.

איתן כבל: עומרי, אז עזוב - עזוב.

איתן כבל: יש לך עוד מעט דברים יותר חשובים לחשוב עליהם.

איתן כבל: להערכתי, לא הקדשתם מחשבה מספקת לזה.

איתן כבל: התשובות האלה הן תשובות שאתם לומדים במבוא לכניסה לתפקיד, ואני לא מקבל אותן.

איתן כבל: חברות וחברים, אנחנו רוצים גם לתת זמן לשר להתייחס לדברים.

איתן כבל: אני רוצה להודיע שחובת הדיווח קוימה על פי החוק.

<אתי בנדלר: ואדוני קובע מועד בינואר לחובת הדיווח הבאה?

איתן כבל: הבאה, כן - מה אני אעשה?

<אתי בנדלר: החודש, עוד החודש.

<מימון שמילה: זה החודש.

<מימון שמילה: אני מציע שההודעה תהיה כפולה ולקבל כבר את ההודעה של ינואר כי סתם להטריח גם את הוועדה?

<מימון שמילה: יש לנו הרבה נושאים אחרים לוועדה וחבל סתם.

איתן כבל: אוקיי, תודה.

איתן כבל: <3.

איתן כבל: דיווח שר התקשורת על פעולות משרדו בשנת 2017 ותכניות העבודה לשנת 2018, בהתאם לסעיף 123 לתקנון הכנסת>

איתן כבל: אנחנו עוברים לדיון הבא.

איתן כבל: ברשותכם, אני רוצה לברך מכל הלב את שר התקשורת איוב קרא.

איתן כבל: זו איננה הופעתו הראשונה בוועדה, אבל זו הופעתו הראשונה כשר ממונה.

איתן כבל: על סדר יומנו על פי הכללים: דיווח שר התקשורת על פעולות משרדו בשנת 2017 ותוכניות העבודה לשנת 2018, בהתאם לסעיף 123 לתקנון הכנסת.

איתן כבל: ברשותך, אדוני השר, אני ממש רוצה לומר מספר מילים בקצרה כדי שניכנס פנימה לתוך התהליך, ונשמח לשמוע את אדוני.

איתן כבל: יש מגוון רחב של נושאים שאני יודע שאדוני עוסק בהם.

איתן כבל: אבל אני רוצה לשים את הספוטים על ממש מספר מצומצם של עניינים: אחד, עולם הטלוויזיה לסוגיו: מכבלים, לוויין, ועד לחברות שנכנסו עכשיו למשחק, מפרטנר, סלקום, וגופים נוספים שאנחנו רוצים להכניס, אל מול מה שהיה פעם 10, קשת, רשת.

<קריאה: למה "מה שהיה"?

<קריאה: הוא עדיין.

איתן כבל: הכוונה - מה שהיה 2 בשלט.

איתן כבל: תודה לגברתי על שחיזקה אותי.

<קריאה: אני חיזקתי אותם.

איתן כבל: לא משנה, אבל אנחנו בדיוק באותו מקום.

איתן כבל: בנוסף לכל זה, יש גם כן את התאגיד שנמצא כאן מונח על השולחן ברמה כזו או אחרת.

איתן כבל: אדוני השר, אחת הבעיות הגדולות שגורמות לכל התקלות שאנחנו מוציאים את עצמנו כל פעם רצים עם מטף סביב העניינים השונים, שלצערי כבר כמה שנים טובות אין למשרד התקשורת תפיסה איך הוא רואה את העולם הזה.

איתן כבל: בעבר היתה גישה.

איתן כבל: שרת התקשורת דאז היתה לימור לבנת.

איתן כבל: היתה ועדת פלד שהגדירה וחילקה את השוק.

איתן כבל: היא אמרה מי חי מאגרה, מי חי ממנויים, מי חי מפרסומות, והשוק התנהל לו.

איתן כבל: היו כאלה שידעו לנהל יותר טוב והיו כאלה שידעו לנהל פחות טוב, אבל היה סדר בשוק.

איתן כבל: מאז לא רק שלא נגעו אלא עברו לשיטת הטלאים.

איתן כבל: כל אחד מהשחקנים המרכזיים פה מכיר את זה היטב.

איתן כבל: מי שהצליח למשוך יותר, ומי שהצליח ללחוץ יותר, קיבל.

איתן כבל: אדוני השר, דע שתמיד היה המצב שמתקיים גם היום סביב ערוץ מורשת או ערוץ 20, כפי שאנחנו מכירים.

איתן כבל: יש את ערוץ 20 ויש את הנשרים.

איתן כבל: הנשרים פשוט מתחלפים.

איתן כבל: פעם זה F-35 ועכשיו זה F- 12, או 13F- ו-F- 14.

איתן כבל: מישהו מקבל, כולם עולים לאוויר, ועכשיו רוצים לראות מה הם יכולים לקבל גם כן מהסיטואציה הזו.

איתן כבל: לפעמים היה מצב כזה שכל פעם שערוץ 10 היה נכנס לצרות בזמנו, הערוצים האחרים היו שמחים.

איתן כבל: לא בגלל חס וחלילה שערוץ 10 בצרות, אלא כי יש להם הזדמנות לשפר עמדות.

איתן כבל: כי הם ידעו את מקומם מול ערוץ 10, הוא לא היווה לפחות אז איום עבורם.

איתן כבל: הם כל הזמן חיו ככה בהרמוניה.

איתן כבל: אני אומר את זה לך, אדוני.

איתן כבל: אני אומר את זה גם בהקשר של ערוץ 20 כשאדוני יודע את עמדתי ומכיר אותה.

איתן כבל: אבל אנחנו לא נשבור את השוק בשביל זה כי אני כבר יודע מה כל הערוצים האחרים רוצים.

איתן כבל: יש גם הוט, יש יס.

איתן כבל: אסור לשבור את הכללים אלא צריך להיכנס לתוך הכללים האלה בצורה מושכלת שבסוף לא ייצא שכר כולנו בהפסדנו.

איתן כבל: העסק הזה הרבה יותר עדין ממה שנדמה, ואני אומר את זה אמיתי.

איתן כבל: זה כבר לא במקום שבו אנשים ספרו שקלים או דולרים או לא חשוב מה.

איתן כבל: אגב, שלא נדבר על הפיצול שהתקיים בערוץ 2.

איתן כבל: מה קרה עכשיו?

איתן כבל: מה קרה?

איתן כבל: זאת אומרת, במה האזרח הרוויח יותר ממה שהיה לו קודם?

איתן כבל: האם הוא הרוויח כסף?

איתן כבל: האם יש יותר תחרות?

איתן כבל: אני מדבר על התוצאה שהיא, דרך אגב, היתה ברורה גם קודם.

איתן כבל: מה שברור הוא שאם לא יהיו מהלכים, אדוני השר, שכבר צריך לדבר עליהם, ברור שאחד הערוצים או יצטרך להתמזג, או חס וחלילה ימצא את עצמו ללא יכולת כלכלית לשאת את עצמו.

איתן כבל: אלה דברים שצריך כבר להתארגן אליהם כי זה בפתחנו.

איתן כבל: כי היום גם ערוץ 12, גם 13 ו-14, וכל אחד בדרכו, כי גם התחרות הזו, בוודאי בפתיח, מחריבה את כולם.

איתן כבל: זה שלא פתאום ירדו כוכבים מהירח וכולנו מרותקים פתאום.

איתן כבל: בסך הכול, כשההוא עושה כוכב נולד, ההוא עושה את זה וזה.

איתן כבל: הכול אותו דבר, בצבעים אחרים, בתפאורה אחרת.

איתן כבל: אדוני השר, לא בחרת את זה, אבל אתה נכנסת באמת באחת התקופות האולי דרמטיות.

איתן כבל: אני אומר את זה אמיתי, לא במילים גבוהות.

איתן כבל: רצה הגורל ואתה הגעת לתפקידך באחת התקופות היותר דרמטיות, אם לא הדרמטית ביותר, ואני לא מרגיש שאני מפריז.

איתן כבל: אני לא חושב שיש פה סביב השולחן, להוציא שתי המכובדות האלה שמימיני ומשמאלי, שיחד ליווינו את התהליכים.

איתן כבל: גם כמובן מיכל שמכירה את זה מהמקומות הקודמים שלה.

איתן כבל: אנחנו נמצאים באמת בעת שעוד לא היתה כמוה.

איתן כבל: אדוני, אני באמת אומר שזה מונח לפתחך.

איתן כבל: נשמח לשמוע איך אדוני מתכוון להתמודד עם המציאות הזו.

איתן כבל: עדיין לא נגעתי בבזק, ועדיין לא נגעתי איך מתכוונים להתמודד עם ההחלטות שהתקבלו פה בוועדה - כן יאפשרו להם להיכנס לבצע עבודות או לא, וכל השאלות האלה.

איתן כבל: אדוני, בבקשה.

איוב קרא: תודה, אדוני היושב-ראש.

איוב קרא: חברי כנסת יקרים, אורחים נכבדים, אנחנו מציגים היום את מה שעשינו בשנת 2017, ומה אנחנו מתכוונים לעשות ב-2018.

איוב קרא: אין ספק, כמו שאמר היושב-ראש, חברי הטוב, חבר הכנסת כבל, היתה שנה מאוד אתגרית, מאוד בעייתית.

איוב קרא: אני חושב שנפלתי בתקופה הכי מאתגרת אולי מבחינת משרד התקשורת וסביב התקשורת וסביב החברות שחלה עליהן רגולציה כזו או אחרת מהתקשורת.

איוב קרא: לא קל, וכאשר אתה בעוצמה של פרשייה כזו אחרת.

איוב קרא: מול זה אתה צריך להציל את הספינה מטביעה בלב ים, ולהיות קברניט שיכול להוביל אותה לחוף מבטחים.

איוב קרא: זה לא דבר פשוט.

איוב קרא: אני שמח שלמרות כל הדבר הזה אנחנו הצלחנו.

איוב קרא: הגעתי למשרד שכמעט רוב התפקידים הבכירים לא היו.

נחמן שי: זה יתרון גדול לשר.

איוב קרא: לא, בכלל לא.

איוב קרא: כשמדובר בהליכה ביושר, זה בכלל לא יתרון.

איוב קרא: אני חושב שמיניתי מנכ"ל שהוא עדיין ממלא מקום.

איתן כבל: הוא עושה עבודה מצוינת.

איוב קרא: הוא עושה עבודה מקצועית מאוד טובה.

איוב קרא: באתי גם לדואר ישראל, ואני שמח שמצאתי מנכ"ל מצוין שעושה עבודה מקצועית טובה ביותר.

איתן כבל: אדוני, שניהם המזל של המשרד שלך.

איוב קרא: כן.

איוב קרא: במקביל, מינינו כמה תפקידים בכירים, חשובים ומרכזיים בלב הסערה.

איוב קרא: אני שמח שיש שליטה יחסית בכל מה שנעשה לכיוון של התאוששות והבראת המשרד.

איוב קרא: זה לא מובן מאליו.

איוב קרא: בהחלט ניתן להציג כמה הישגים, אדוני היושב-ראש.

איוב קרא: למשל, בתחום הפס הרחב עברנו לשוק הסיטונאי, כולל הוזלת עלויות ושירות טוב יותר.

איתן כבל: התוכי עף מהר יותר בכבל התת-ימי.

איוב קרא: בדואר הקמנו את מרכז החבילות שהוא אולי הכי משוכלל היום במזרח התיכון, ובאירופה אפילו.

איוב קרא: מאז שהדואר הקים את מרכז המיון החדש שזה משהו אדיר, התחייבנו.

איוב קרא: עד לפתיחת חדר המיון של החבילות היו מגיעות לפעמים אחרי שבועיים-שלוש.

איוב קרא: אנחנו התחייבנו שמרגע הגעת החבילה לנתב"ג, תוך 48 שעות היא תגיע ללקוח.

איוב קרא: אנחנו אחראים מרגע שהיא לנתב"ג.

איוב קרא: אנחנו לא יודעים על הדרך, אין לנו שליטה על זה.

איוב קרא: זה לא באחריות שלנו.

איוב קרא: לכן, מאז אתה רואה ממש שירות למופת.

איוב קרא: זה לא היה.

איוב קרא: מי שיש לו בעיה או שהחבילה שלו מגיעה מאוחר, מוזמן מיד לפנות.

איוב קרא: ברוך השם, מאז שעשינו את אולם המיון המיוחד הזה של החבילות אני לא רואה פניות.

איוב קרא: בימים הקרובים אנחנו אמורים להיפגש עם שר האוצר.

איוב קרא: שוחחתי איתו אמש.

נחמן שי: אם הוא ימצא את הדרך בין ערמות הזבל שיש בכניסה למשרד שלו.

איוב קרא: אנחנו מתכוונים להעלות לפניו שני דברים כשהדבר המרכזי זה הפריסה האוניברסלית של הדואר שמחייבת מתן חשיבה כדי שהדואר יפסיק לעשות את זה על חשבונו.

איוב קרא: זה לא קיים, לא באגד ולא בשום חברה אחרת.

איוב קרא: כמו שעשינו בחבילות, אנחנו מתכוונים להתחייב שמכתב יגיע עד שלושה ימים לכל מקום בארץ.

איוב קרא: אם לא - תהיה סנקציה.

איוב קרא: אנחנו נודיע על זה.

איוב קרא: אני גם מתכוון להתקדם במה שאמרת, בנושא בנק הדואר.

איוב קרא: אני חושב שזה דבר אדיר ועוצמתי.

איוב קרא: זה יכול להוסיף הרבה לאוצר, ולמדינה בכלל.

איוב קרא: עצם החשיבה שיש בנק חברתי ממדרגה ראשונה - אני חושב שזה דבר מתבקש וחשוב ביותר.

איוב קרא: בנושא השידורים - כמו שאתם יודעים, כולם חשבו שאני אירתע מלעשות פיצול בערוץ 2.

איוב קרא: גם לא סוד שקיבלתי לחצים אדירים כדי שאני לא אצא לזה.

איוב קרא: ניסו להניא אותי ולגרום לכך שאני אחזור בי מהחוק הזה.

איוב קרא: היו לחצים, כולל מאלו שרצו אותו בהתחלה.

איוב קרא: בניגוד לדעת אחרים, אני חושב שהתחרות בשוק התקשורת המסחרית היא דבר מאוד מאוד חשוב לצרכן שהוא הצופה.

איוב קרא: בניגוד לכל התחזיות שרואות רק שחור, אני מאמין שכל הערוצים יעמדו היטב על הרגליים, ובהמשך אסביר למה.

איוב קרא: אנחנו עוזרים להם, ונעזור להם, כי החוכמה להביא לתחרות ולא לקריסה בנושא השידורים, כולל הטבות שאני מתכוון לעשות שהן בסמכות שלי.

איוב קרא: כי אין לי כוונה פה לפגוע בשום ערוץ, אלא להיפך.

איוב קרא: ככל שנגביר ערוצים, ויהיו יותר ערוצים בשוק המסחרי, אני מעריך שבסופו של דבר כולם ייהנו מזה.

איוב קרא: התחלנו עם ערוץ 2, ויחד איתך אנחנו מנסים להפוך עכשיו את הייעודים.

איתן כבל: אם יורשה לי להעיר, ואם אנחנו לא נזכור אז לפחות הפרוטוקול, לתחרות יש גבול.

איתן כבל: דהיינו, בסוף מי שישרוד זה לא כל אלה שאתה רוצה לתת יכולת להתקדם.

איתן כבל: בסוף זה שני עוגנים, או אחד שהוא החזק.

איתן כבל: אני מסב את תשומת הלב שלך, אדוני, ושל אנשי המשרד ,שבסוף בסוף שורד האחד החזק הזה שבסוף הוא בולע את כולם כי פשוט כל האחרים נופלים, וכך אתה לא מוצא את עצמך בתוך תחרות.

איתן כבל: אני לא רוצה להרחיב בעניין הזה.

איתן כבל: כי הכוונה, אדוני השר, בנקודת המוצא היא נכונה.

איתן כבל: אבל אם אתה לא מייצר מנגנונים שיודעים באמצע לייצר את הבלנס - - -

איוב קרא: אוקי.

איוב קרא: אנחנו ערים לקשיים ולמכשולים שיכולים להיות בדרך.

איוב קרא: זו מהפכה שאף אחד לא נגע בה.

איוב קרא: היא היתה במגרות.

איוב קרא: יכולים לומר: יודעים, ניסו, עשו.

איוב קרא: אני לקחת עליי לעשות את המהפכה הזו שקוראים לה "מהפכת קרא".

איוב קרא: אני חושב שזה דבר שיכול להביא את התקשורת כולה, בכל התחומים, למצב שתהיה תחרות כמו שקיימת בארצות הברית ובאירופה.

איוב קרא: הרי בשנות ה-90 קבעו את הרגולציה ומאז כל הטכנולוגיה השתנתה, אבל שום דבר לא השתנה ברגולציה.

איוב קרא: זה דבר שהוא לא יכול להיות, זה דבר אבסורדי.

איוב קרא: לכן, צריך להתאים כרגע את הרגולציה למציאות הטכנולוגית שמתפתחת מיום ליום.

איוב קרא: לכן, אנחנו הולכים לדרך שתתאים לציבור.

איוב קרא: כל נושא שהפך לתחרותי ונתנו לציבור להחליט בהתנהגות שלו, זה הצליח, אם זה בתחום הכלכלי או בכל תחום אחר.

איוב קרא: בסופו של דבר, אנחנו נעשה את זה.

איוב קרא: אנחנו נעשה גם פיקוח על ספקי התוכן שזה סלקום ופרטנר.

איוב קרא: אנחנו מריצים הצעת חוק שמאפשרת גם לפייסבוק ולגוגל היום להקצות משאבים לצורך תוכן.

איוב קרא: אני תומך בהצעת החוק של חברי הכנסת:

איוב קרא: מיקי רוזנטל ומיקי זוהר כדי שתהיה קרן לקידום הקולנוע והטלוויזיה.

איוב קרא: הגיע הזמן שתהיה.

נחמן שי: מה זאת אומרת?

נחמן שי: יש.

איוב קרא: אין.

איוב קרא: זה רק קרן מיוחדת לקידום הטלוויזיה והקולנוע.

איוב קרא: יש מועצה.

נחמן שי: אדוני, אבל יש קרנות במשרד התרבות.

<אתי בנדלר: גורמים שיהיו חייבים להקצות כספים.

איוב קרא: הם לא משלמים.

איוב קרא: אין להם חובה לכולם.

<אתי בנדלר: מקבלים נפח אדיר מעולם הפרסום בלי להחזיר שום דבר - - -

איוב קרא: לא רק זה, הם פשוט לא משקיעים פה גם.

איוב קרא: אם היתה חברה ששמה מלון פה, אין לי בעיה שלא תשלם מס.

איוב קרא: אבל כשמדברים על אוויר שמנצלים אותו והופכים אותו לכסף ולבריחת הון מישראל, לי חשוב שהיוצרים והמפיקים וכולם - - -

איתן כבל: רק שאדוני יידע שב-8 בינואר אנחנו מקיימים פה דיון בנושא: ההתנהגות העסקית של ענקיות האינטרנט.

איתן כבל: זה גם בנקודת המבט של ההגבלים עסקיים.

איתן כבל: זה מתכתב עם המדיניות שאדוני רוצה.

איוב קרא: כן, אני חושב שזה מתבקש.

איוב קרא: זה גם יוצר תחרות הוגנת בין גורמי המדיה בכלל שעוסקים בפרסום.

איוב קרא: לא יכול להיות שאדם לא ישלם שום דבר והוא יקבל יתרון על אלה שקיימים פה.

איתן כבל: חד-משמעית.

איוב קרא: לכן, מן הצדק לעשות כמה מהלכים חשובים.

איוב קרא: אנחנו גם בודקים מחדש את כל הרגולציה היום שחלה על הערוצים המסחריים ועל כל התקשורת לקראת חוק התקציב החדש.

איוב קרא: בחוק ההסדרים ייכנסו הרבה דברים חדשים שיתאימו את הרגולציה למציאות של עכשיו.

איוב קרא: אנחנו מכניסים הכול.

איוב קרא: מה שלא עשו שנים והיה מונח במגרות, אנחנו הולכים לעשות אותם, כולל מה שרק יכולת לחשוב, אדוני היושב-ראש, שהוא לטובת הציבור.

איוב קרא: עניין הערוצים המסחריים הוא רק סנונית כי אנחנו רוצים להקדים את זה.

איוב קרא: אבל זה ממילא היה מופיע בחוק ההסדרים.

איוב קרא: לקחנו אותו מחוק ההסדרים כרגע, והרצנו אותו פה כדי להציל את ערוץ 20.

<אתי בנדלר: למה בחוק ההסדרים, אדוני?

איתן כבל: תיכף אתייחס.

איוב קרא: אני לא רוצה להיכנס לזה כי זה לא הנושא עכשיו.

איוב קרא: אבל, אני רק אומר לכם אופרטיבית שהולכים לעשות הרבה שינויים.

איוב קרא: בתחום הסלולר גם דור 4 וניידות לקוחות בין החברות, שינוי ארגוני שבמרכזו טיוב השירות לציבור.

איוב קרא: תוכנית נוספת שאנחנו מדברים עליה ב-2018 היא קביעת מסגרת רגולציה חדשה בכלל לשידורים בישראל, הסרת חסמי כניסה, גיוון בלוח השידורים, דה-רגולציה על גופים משדרים ועל ספקים, ועוד.

איוב קרא: עידוד היצירה הישראלית הוא דבר שמאוד חשוב לי.

איתן כבל: תיכף נראה עד כמה זה יהיה חשוב לאדוני בחוק.

איוב קרא: גם פריסת תשתיות אולטרה רחבת פס נייחות וניידות בישראל.

איוב קרא: המשך רפורמת הפס הרחב השוק הסיטונאי - אתם יודעים שלא נגעו בזה הרבה מאוד שנים.

איוב קרא: אף אחד לא נגע בכל התשתית האינטרנטית.

<אתי בנדלר: אבל הרבו לדבר על זה.

איוב קרא: כולם דיברו.

איוב קרא: אנחנו נכנסו, וזה היה מאבק לא פשוט מול בזק.

איוב קרא: אתם בטח עקבתם.

איוב קרא: זה הגיע לבתי המשפט וזה עדיין בבתי המשפט.

איוב קרא: אני חושב שצריך לעשות כך שישראל תהיה בליגת העל מבחינת התשתית האינטרנטית.

איוב קרא: אי-אפשר להישאר מאחור.

איוב קרא: אני מבקש מהמנכ"ל להמשיך את הסקירה.

איתן כבל: לפני שהמנכ"ל ממשיך, אני רוצה שאדוני יתייחס גם כן לכל הנושא של השירות לצרכן על ידי החברות השונות.

איתן כבל: יש את הצעת החוק שמונחת כאן שהיא בהכנה לקריאה שנייה ושלישית.

איתן כבל: אדוני יודע שהוא צריך לחזור בעוד כחודש כדי לתת מענה.

איתן כבל: אני רוצה רק לברך.

איתן כבל: המשרד שלך, ובראש ובראשונה, מנכ"ל משרדך, הוא המוביל את העניין הזה.

עבד אל חכים חאג' יחיא: המנכ"ל בפועל.

איתן כבל: כן, בפועל.

<מימון שמילה: אני נהנה מ"בפועל" כי זה יותר חזק.

עבד אל חכים חאג' יחיא: לפרוטוקול.

איתן כבל: מה שאני מנסה לומר הוא שאחת הרעות החולות שמתקיימות בכלל, אבל בשוק התקשורת זה בא לידי ביטוי, היא: לך תחפש מישהו מהם.

איתן כבל: מאז הם מהירים יותר מהפס הרחב.

איתן כבל: זאת אומרת, אתה לא מצליח לרדוף אחריהם.

איתן כבל: אנחנו הולכים לשנות את הדבר הזה מקצה לקצה.

איתן כבל: אדוני יתייחס לזה.

איוב קרא: אנחנו הצלחנו בתקופה הזו גם לסיים הסכם רומינג פעם ראשונה אמיתי, לא רק בהצהרה, עם קפריסין.

איוב קרא: אנחנו יוצאים לשם לסכם את זה.

איוב קרא: בזק וכמה חברות הודיעו לי שכבר - - -

נחמן שי: גם מעבירים תושבים מהערבה לקפריסין שיוכלו להתקשר.

איתן כבל: תיכף נתייחס לזה גם.

איוב קרא: מי שישתמש בסלולר בקפריסין ישלם כמו בישראל, ולהיפך.

איוב קרא: זה תוכנית שאנחנו הולכים ליישם אותה גם ביוון וגם במקומות אחרים.

איתן כבל: אני מבקש שתשקלו גם בערבה.

איוב קרא: זה לא רק תלוי בנו, זה גם קשור לחברות הסלולר.

איוב קרא: לא רק אנחנו קובעים את הדברים.

איוב קרא: גם בנושא השידורים בערבית אנחנו יוצאים בקרוב למכרז לרדיו אזורי בערבית נוסף.

איוב קרא: זו בקשה של כל המנהיגות של המגזר הערבי.

נחמן שי: צריך?

נחמן שי: כמה יש היום?

איוב קרא: אחד.

איתן כבל: אחד.

איתן כבל: אני יוצא לכמה דקות.

איוב קרא: חשוב שתהיה תחרות.

איוב קרא: יש שם סוג של מונופול.

איוב קרא: גם בנושא הטלוויזיה אנחנו מתכוונים בקרוב להתחיל להתקדם להקמת ערוץ טלוויזיה שישדר לא רק עד הגבולות של ישראל, אלא ישדר לכל מקום בעולם הערבי.

נחמן שי: ערוץ ממלכתי?

איוב קרא: ערוץ ממלכתי במסגרת השידור הציבורי.

נחמן שי: אבל נקבע בחוק שיהיה להם ערוץ.

איוב קרא: אין להם שום משמעות.

איוב קרא: הם נותנים לו 20 מיליון שקל מתוך 800 מיליון שקל ואין לזה שום משמעות.

עבד אל חכים חאג' יחיא: כנראה שהגיע הזמן לשפר את המצב שם כי אנחנו רואים גם שיפור בשידורים של ערוץ 33.

איוב קרא: נכון.

עבד אל חכים חאג' יחיא: אני עדיין מקווה לדעת מתי מסיימים לשמוע את המילה "בהרצה".

איוב קרא: אני רק יכול לומר לך שבעניין הזה אין לי סמכות בתוך התאגיד כרגע עד החלטת בג"צ שיחליט על פיצול ולעשות רק חברת חדשות.

איוב קרא: אולי זה יועיל ויביא את הבשורה כי כרגע הכול שם מת.

עבד אל חכים חאג' יחיא: ואז יחזקו את הראש של המנוע.

נחמן שי: זה יהרוס אותם באופן סופי.

נחמן שי: אין דבר, אפשר להרוס אותם.

נחמן שי: למה לא?

איוב קרא: בבקשה, שמילה.

<מימון שמילה: צהריים טובים, אני אציג את המצגת.

<מימון שמילה: יש לי 42 שקפים.

<מימון שמילה: אפשר לשאול שאלות, בשביל זה אנחנו פה.

<מימון שמילה: אני יודע לעשות את זה מהר.

<מימון שמילה: אני אציג תחילה את ייעוד המשרד.

<לאה ורון: אני רק מזכירה שביקשתם שהדיווח של השר לפי תקנון הכנסת יהיה חצי שעה.

<מימון שמילה: אני אעמוד בחצי שעה, ואפילו בפחות.

עבד אל חכים חאג' יחיא: זה מההתחלה של הדיווח, וכבר עברנו את החצי שעה.

עבד אל חכים חאג' יחיא: נשארו עשר דקות.

עבד אל חכים חאג' יחיא: אם מישהו מהיושבים סביב השולחן ירצה לשאול שאלות, הוא יוכל לבקש זאת.

<מימון שמילה: בסדר גמור.

<מימון שמילה: ייעוד המשרד - אני לא אחזור על מה שכתוב.

<מימון שמילה: לא אקריא שקפים, אפשר לקרוא.

<מימון שמילה: בסוף זה המצפן וזה המנווט ולשם אנחנו הולכים.

עבד אל חכים חאג' יחיא: סליחה, אני גם מבקש לשלוח את המצגת כדי שאנשים יוכלו לראות.

<מימון שמילה: עכשיו שלחתי לוועדת הכלכלה וזה כבר במייל של ועדת הכלכלה.

<מימון שמילה: זו היתה טעות שלי.

עבד אל חכים חאג' יחיא: שאלתי אם זה הגיע וקיבלתי תשובה שלא.

עבד אל חכים חאג' יחיא: לכן, ביקשתי.

<מימון שמילה: שלחתי לפני עשר דקות וזה הגיע בפס הרחב.

<מימון שמילה: אני מקווה שזה כבר הגיע, למרות שהמצגת כבדה.

<מימון שמילה: אנחנו תמיד נוטים להציג בתחילת שנת העבודה מה היו ההכנסות בשוק התקשורת, וחשוב להציג את זה.

<מימון שמילה: אנחנו מציגים בדרך כלל כמו שהיה ב-2016 ולא ב-2017 כי רק במרץ-אפריל אנחנו נדע לחשב את מה שהיה ל-2016.

<מימון שמילה: נקודה חשובה שאפשר לראות היא שההכנסות סך הכול בשוק התקשורת קטנו ב-5.5%.

<מימון שמילה: זה אומר שהציבור חסך הרבה מאוד כסף כתוצאה מהחיסכון הזה.

<מימון שמילה: פה אנחנו יכולים לראות את זה פרוס לפי מגזרים של נייח, תשתית פס רחב, שידורים, מב"ל - איך התפלגות ההכנסות לפי שנים.

<מימון שמילה: אני ארוץ בכוונה, ופה זה מתחלק באחוזים.

<מימון שמילה: אפשר לראות את זה במצגת לאחר מכן.

<מימון שמילה: אנחנו רואים בצורת פאי ש-42% מההכנסות הן בשוק הנייד, בסלולר.

<מימון שמילה: בנייח זה 17%, טלפוניה ותשתית פס רחב, תשתית אינטרנט זה 11%, שידורים 18%, חיוג בין-לאומי 4%, וגישה לאינטרנט ISP, זה 8%.

<מימון שמילה: מה תכננו לעשות ב-2017?

<מימון שמילה: פה אנחנו מדווחים מה תכננו לעשות ומה ביצענו.

<מימון שמילה: יש פה חמישה יעדים מרכזיים שהמשרד הגדיר.

<מימון שמילה: אני לא אקריא כל אחד מהם בגלל חיסכון בזמן.

<מימון שמילה: ממילא בשקפים הבאים אכנס אחד, אחד.

<מימון שמילה: בנושא תשתית נייחת אולטרה רחב, בשנת 2017, כמו שהזכיר השר, נפתחו המעיינות.

<מימון שמילה: עד שנת 2017 לא היתה פריסה אמיתית של סיבים אופטיים של חברות שרצינו שיפרסו.

<מימון שמילה: תיכף נציג במספרים מה קרה בחודשים האחרונים בשנת 2017.

<מימון שמילה: נקודת אור שגם נציג אותה אחר כך - שוק ה-BSA שזה תשתית אינטרנט פלוס ספק, הגענו למספר שהוא עצום.

<מימון שמילה: אף אחד לא חזה כזה מספר של 527,000 מנויים.

<מימון שמילה: בנוסף, יש 396,000 מנויים שהם מקבלים שירותי אינטרנט בבאנדל של חברת בזק.

<מימון שמילה: זה נקרא באנדל הפוך.

<מימון שמילה: שני הדברים הללו ביחד מגיע כמעט לכדי 900,000 מנויים שהוזילו משמעותית את המחיר שהם שילמו בעבר, והם מקבלים שירותים הרבה יותר מהירים וזו הצלחה מאוד יפה.

<מימון שמילה: תיכף נגיע איפה אנחנו לא מצליחים.

עבד אל חכים חאג' יחיא: החלו לפרוס סיבים אופטיים בתוך הקנים בזק.

עבד אל חכים חאג' יחיא: האם אתה יכול להגיד לנו באיזה רמה וכמה?

עבד אל חכים חאג' יחיא: אתה יודע שהיו פה מלחמות על החוק הזה.

<מימון שמילה: שאלה מצוינת, אדוני היושב-ראש.

<מימון שמילה: יש לי שקף.

איוב קרא: רצינו מאוד לפרוס סיבים אופטיים גם במגזר הערבי.

איוב קרא: התברר לנו שכמעט אי-אפשר לפרוס שם סיבים אופטיים כי אין דרישה להוט, יס, וגם לאינטרנט.

עבד אל חכים חאג' יחיא: לאינטרנט יש.

איוב קרא: לאינטרנט יש, אבל אני מדבר על הטלוויזיה, שירותי טלוויזיה בכלל, ואתה מבין למה.

איוב קרא: לא אנקוב בזה.

<מימון שמילה: פה אנחנו רואים את התמונה של מה שקראתי BSA - Bit Stream Access, שזה שילוב של אינטרנט ותשתיות.

<מימון שמילה: 527,000 אנשים התחברות סך הכול מאז שהחלה הרפורמה ב-2015.

<מימון שמילה: לשאלתך אדוני היושב-ראש, אנחנו רואים פה בתמונה שהיא תמונה אמיתית מהחדש.

<מימון שמילה: אנשי בזק ואנשים, קבלן חיצוני שעובד עם חברת פרטנר או סלקום, אני לא יודע מי משניהם הפעיל את הקבלן החיצוני, שהשחיל סיבים אופטיים בתוך התקנים והקווים של חברת בזק.

עבד אל חכים חאג' יחיא: אני שאלתי את השאלה, וגם כבוד השר הקדים ואמר שאין דרישות ביישובים הערביים.

עבד אל חכים חאג' יחיא: אבל לא תמצא בית שלא דורש אינטרנט.

איוב קרא: אינטרנט יש, אבל שירותי טלוויזיה, חבילות טלוויזיה.

עבד אל חכים חאג' יחיא: בסדר, אבל לפחות אינטרנט אנחנו צריכים.

איוב קרא: יש לנו פתרון.

איוב קרא: הוא ידבר עליו בהמשך.

איוב קרא: תדבר על עיר חכמה.

<מימון שמילה: כשנגיע אתייחס.

<מימון שמילה: מה שאנחנו יכולים לראות בשקף הזה לגבי הפריסה של התשתית של הסיבים האופטיים - מספטמבר 2016 עד אוקטובר 2017, כמעט שנה, היו 88 השחלות שהיו כ-41 ק"מ, וזה כשבזק ביצעה את העבודה עבור סלקום ופרטנר.

<מימון שמילה: ביום שנכנסו קבלנים שעבדו בשם פרטנר וסלקום הגענו תוך חודשיים, לא תוך שנה - יש פה השוואה של שנה מול חודשיים - 96 השחלות ו-80 ק"מ שזה עלייה ניכרת, מכובדת וטובה שמרחיבה בהחלט את הפריסה של הסיבים האופטיים.

<מימון שמילה: אנחנו מאיצים את זה קדימה.

עבד אל חכים חאג' יחיא: האם זה רק גוש דן, איפה שיש לו את הבניין?

<מימון שמילה: כרגע לפרטנר וסלקום אין חובת אוניברסליות.

<מימון שמילה: הם משחילים איפה שכדאי להם כלכלית.

<מימון שמילה: מן הסתם, זה באזור גוש דן כרגע - כן.

עבד אל חכים חאג' יחיא: אנחנו בחוק העלינו את העניין של הפריסה הארצית לכל מקום.

עבד אל חכים חאג' יחיא: בזק פורסת בכל מקום, ופתאום אנחנו רק מצ'פרים את החברות האחרות.

<מימון שמילה: תיכף אדבר על הפריסה האוניברסלית ואזכיר את זה.

<מימון שמילה: מה עוד לפנינו בפס הרחב?

<מימון שמילה: זה בדיוק מה שאמרת כרגע.

<מימון שמילה: שוק סיטונאי בשירותי טלפוניה - זה עוד שירות שהיה צריך להתבצע וכרגע לא קורה.

<מימון שמילה: אנחנו בהליך הפרה מול חברת בזק כדי לראות שהדברים הללו יקרו.

<מימון שמילה: בינתיים ניתן מענה זמני וכרי-סייל, ועד סוף השנה נקבל החלטה איך הולכים קדימה.

<מימון שמילה: לא עד סוף השנה, בחודשים הקרובים כי סוף השנה זה שנה קודמת.

<מימון שמילה: הדבר השני - חברת IBC היא חברה שגם כן היתה אמורה להיות חברה שפורסת פריסה אוניברסלית.

<מימון שמילה: החברה לא כל כך מצליחה להתרומם.

<מימון שמילה: היא העמידה את עצמה למכירה.

<מימון שמילה: הנושא הזה נמצא כרגע על שולחנות הדיונים.

<מימון שמילה: חברת IBC - חברת חשמל - 40%, ועוד קונסורציום של עוד חברות.

<מימון שמילה: היה מדובר על להשתמש בעמודים של חברת החשמל כדי להגיע לכל מקום.

<מימון שמילה: היתה כוונה, היא לא נגמרה.

<מימון שמילה: החברה מציעה את עצמה למכירה, שיבוא מישהו וירכוש אותה.

<מימון שמילה: הדבר השלישי זה הפריסה האוניברסלית של חברת הוט.

<מימון שמילה: גם לחברת הוט יש חובת אוניברסליות.

<מימון שמילה: חברת הוט לא מגיעה לכל המקומות במדינת ישראל.

עבד אל חכים חאג' יחיא: למה היא לא מגיעה למרות שיש לה חובה?

<מימון שמילה: היא יכולה להגיש בקשה לוועדה מייעצת שמייעצת לשר.

<מימון שמילה: כל פעם הוועדה המייעצת שאני עומד בראשה, המליצו לשר לדחות.

<מימון שמילה: גם אני כשישבתי על המדוכה בדיוק כשנכנסתי לתפקיד המלצתי לדחות בחצי שנה כי אני רוצה ללמוד את הנושא הזה יותר לעומק ולקבל החלטות.

עבד אל חכים חאג' יחיא: כמה פעמים זה נדחה?

<מימון שמילה: זה נדחה.

<מימון שמילה: פעם אחת נתנו להם שנתיים לעשות.

<מימון שמילה: בתקופה של השר צחי הנגבי שהיה ממלא מקום, דחה בשנה, ובתנאי שיתנו שירותי טלוויזיה OTT לכל המדינה.

<מימון שמילה: הם עמדו בזה ועשו את זה, צריך לומר את זה ביושר.

<מימון שמילה: הרגולטור צריך להיות מאוזן ולהגיד מה כן בוצע ומה לא בוצע.

<מימון שמילה: היום יש אפשרות לראות טלוויזיה של הוט בכל ישוב במדינת ישראל, ובלבד שיש תשתית אינטרנט שם.

<מימון שמילה: שוק סיטונאי ברשת הוט - גם שם אנחנו בפער.

<מימון שמילה: חברת הוט עדיין לא מספקת שוק סיטונאי.

<מימון שמילה: אנחנו איתה על זה ונאיץ בה כדי שהדברים הללו יקרו.

<מימון שמילה: אנחנו בשנתיים עיכוב.

<מימון שמילה: זה דברים שאנחנו צריכים להאיץ ולעשות אותם יותר טוב.

<מימון שמילה: אנחנו לא רק מציגים הישגים, מציגים גם דברים כמשרד שאנחנו צריכים להאיץ ולעשות, ויש לנו כוונה לעשות את זה.

<מימון שמילה: פריסת רשתות דור 4 - החברות קיבלו תדרים לפני מספר שנים במכרז שיצא.

<מימון שמילה: כבר התחילו פריסה נרחבת של דור 4 במדינת ישראל.

<מימון שמילה: לצד זה, הקים השר ועדת מכרזים לדור 5 כדי לשים אותנו בשורה הראשונה.

<מימון שמילה: דיבר השר על תשתית פס רחבה בעולם הנייד.

<מימון שמילה: הכוונה לשים את מדינת ישראל בחזית הטכנולוגיה העולמית כדי שיהיה לנו דור 5.

<מימון שמילה: בעזרת השם, עד אמצע 2018 אנחנו נהיה עם מכרז באוויר, ואז החברות יוכלו להתמודד, לקבל תדרים נוספים ולפרוס.

<מימון שמילה: לשאלתו של חבר הכנסת נחמן שי - יש לא מעט מקומות שיש פערים.

<מימון שמילה: קשה לפרוס היום תשתית סלולרית במדינת ישראל, בוודא ערב בחירות.

<מימון שמילה: אני לא רוצה להתקיף פה את ראשי הערים.

<מימון שמילה: לא מוכנים להקים אנטנות ופוחדים מקרינה שלא בצדק.

נחמן שי: איזה קרינה יש בדיוק בדרום?

<מימון שמילה: אני אומר, אין שום קרינה.

נחמן שי: אני עכשיו דיברתי על הדרום.

נחמן שי: גם שם יש ויכוחים כל פעם ביניכם לבין משרדים אחרים.

נחמן שי: הסתובבתי בדרום בסוף השבוע.

נחמן שי: לא ראיתי יותר מדי אנשים, ראיתי המון הרים ונופים יוצאים מהכלל.

נחמן שי: לא ראיתי התנגדות מצד ההרים שיפרסו שם תשתיות סלולריות.

<מימון שמילה: אני יכול להבטיח לך שגם שם אתה תראה שינוי, ובשנה הזו.

<מימון שמילה: תקראו לנו עוד חצי שנה לשאול מה השתנה.

עבד אל חכים חאג' יחיא: כן, אבל גם זה שיש התנגדות לראשי רשויות זה לא אומר לבוא ולבקש פטור גם מהיתרי בנייה.

עבד אל חכים חאג' יחיא: זה כבר משהו שנדון פה ואנחנו גם נתעקש על זה.

<מימון שמילה: אדוני, היתרי בנייה זה היה על החלפת אנטנות שאין שום סיבה שלא לעשות את זה.

עבד אל חכים חאג' יחיא: לא, על המתקנים בגגות.

<מימון שמילה: אני יודע.

<מימון שמילה: זה עלה ושלחו אותנו לעבודה נוספת.

<מימון שמילה: אני חושב שיש שם מקום לדחוף.

<מימון שמילה: אנחנו מבקשים מהמחוקק לעזור לנו לעזור לציבור בישראל ולפרוס אנטנות בכל מקום שרק אפשר כי בסוף זה שירות חיוני.

<מימון שמילה: אף אחד מאיתנו לא מוכן לסבול שהטלפון שלו לא עובד.

<מימון שמילה: אתמול היתה תקלה בווטסאפ חצי שעה ואני חושב שהרבה מאוד אנשים מרטו את השיער מראשם.

<מימון שמילה: אנשים לא מסוגלים בלי זה.

<מימון שמילה: כמות הניודים ברט"ן - דיבר השר על לקוח ללקוח.

<מימון שמילה: אנחנו רואים ש-2.5 מיליון מנויים במדינת ישראל מחליטים תוך חצי שעה לעבור מחברה אחת לחברה אחרת.

<מימון שמילה: אם הוא לא קולט באזור שלו בחברה X ובחברה Y קולטים, הוא יכול תוך חצי שעה לעבור.

<מימון שמילה: המחיר לא משתלם לו או החבילה לא בסדר, תוך חצי שעה.

<מימון שמילה: היינו בקפריסין ושם חודש לוקח לעבור מחברה לחברה כי אתה כבול לחברה הקודמת.

<מימון שמילה: אצלנו במדינת ישראל תוך חצי שעה אתה יכול לעבור מחברה לחברה.

<מימון שמילה: לא נוח לך, לך למקום אחר - זו תחרות.

איתן כבל: נושא השידורים - השר דיבר על זה.

איתן כבל: אני לא ארחיב על זה.

איתן כבל: אנחנו נדבר על זה בהמשך בשקפים הבאים.

איתן כבל: אפשר להציג כאן תמונה שמראה על סלקום ועל פרטנר שהן חודרות לתחום הטלוויזיה.

איתן כבל: דיבר על זה היושב-ראש חבר הכנסת כבל קודם.

איתן כבל: גם סלקום נכנסה פנימה וגם פרטנר.

איתן כבל: אלו נתונים שהם הציגו.

איתן כבל: 150,000 מנויים בסלקום, 30,000 בפרטנר.

איתן כבל: הכוונה היא לאסדר אותם, להכניס אותם תחת רגולציה מסודרת, שלא יהיה מצב שיש חברות שהן ללא רגולציה בכלל וחברות אחרות, אלה שהן מצד ימין, עליהן יש רגולציה רחבה, מקיפה, וכו'.

איתן כבל: דואר - בשנת 2017 נעשו המון פעילויות, וגם על זה דיבר השר.

איתן כבל: הדבר המרכזי זה המיון, הסחר המקוון.

איתן כבל: לא אחזור על הדברים שהשר הזכיר קודם - ככה זה נראה.

איתן כבל: למי שלא היה, אני מציע ללכת ולראות.

איתן כבל: זה לא רחוק מפה.

איתן כבל: אנחנו ניסע לחוץ-לארץ ונבוא כחבילה.

<מימון שמילה: לא כדאי לך, נופלים שם.

<מימון שמילה: זה חבל על הזמן.

איתן כבל: אין ספק שבנושא החבילות שהוא נושא דרמטי חל שינוי מדהים.

נחמן שי: איך אתה יודע?

נחמן שי: אה, הגיעה חבילה שלך.

נחמן שי: זה מניסיון אישי

איתן כבל: כן.

איתן כבל: אנחנו מזמינים הרבה.

איתן כבל: זה לא שאין תקלות, אבל בחבילות מספר התלונות ירד ממש באופן דרמטי.

איתן כבל: יש עדיין בעיות שנוגעות לשתי נקודות מרכזיות: האחת, זמן הגעה של דואר רגיל, וזמן המתנה בסניף.

איוב קרא: בפטנט החדש היום, מי שרוצה יכול להתקשר והוא יכול לבוא בזמן ולהיכנס לתור שלו.

איוב קרא: כלומר, להזמין תור.

איוב קרא: זה לא מובן מאליו.

איתן כבל: אדוני היקר, אני לא ממליץ לך להזמין תור כשהחדר מלא מפוצץ אנשים.

איתן כבל: לא כולם מבינים ולא כולם מכירים.

איוב קרא: לא, לא.

איוב קרא: איתן, היום כבר יודעים.

איוב קרא: זה עניין של מודעות.

איתן כבל: מתי אדוני ביקר לאחרונה בסניף?

איתן כבל: לא ביקור תנחומים, אלא אני מתכוון של ביקור שבו אתה נכנס, מברר ומדבר.

איתן כבל: אני עושה את זה כל יום שישי, והמנכ"ל יודע אפילו איפה.

איתן כבל: אני תמיד נכנס ומברר עם האנשים.

איוב קרא: איתן, מה שעשינו אצלך בראש העין - - -

<מימון שמילה: ונושא שהוא קרוא לליבך, אדוני היושב-ראש, פניות הציבור.

<מימון שמילה: אתמול, ב-31 לדצמבר, הוצאנו את כמות פניות הציבור שמתקבלות במשרד התקשורת על תחום הטלקום.

<מימון שמילה: אפשר לראות אחורה, משנת 2011 סדר גודל של כמעט 15,000 פניות בשנה, הכמות ירדה דרמטית.

<מימון שמילה: השאלה היא למה?

<מימון שמילה: אנחנו מנתחים כל שנה למה.

<מימון שמילה: אחת התשובות, ואני צריך להגיד פה, זה קודם כל תעודת כבוד לחברות התקשורת במדינת ישראל.

<מימון שמילה: אני לא רק נותן להם קנסות, ותיכף נראה גם את זה, צריך גם להגיד מילה טובה שנותנים שירות כנראה יותר טוב ממה שהיה בעבר.

איתן כבל: אני אגיד לך איפה הטעות פה, אדוני אלוף בזה.

איתן כבל: יכול להיות שחברה אחת מורידה באופן משמעותי את הגרף, אבל אתה יודע שיש עוד חברות שאתה לא יודע - חוטא נשכר.

איתן כבל: זה קצת מטעה.

איתן כבל: יש כאן את חברות התקשורת, חלקן לפחות, ובטוח שחלק מהן צופות בנו.

איתן כבל: היום כמה חובת מענה של חברות הסלולר או החברות האחרות?

איתן כבל: מה כתוב?

איתן כבל: וכמה הכבלים?

<מימון שמילה: כבלים ובזק - דקה וחצי.

<מימון שמילה: לא עומדים.

<מימון שמילה: אף אחד לא.

<מימון שמילה: איך אמר השר?

<מימון שמילה: זה הוראה שלפני שלושים שנה.

<מימון שמילה: אני לא - - -

איתן כבל: - - - ביקשתי דקה וחצי, אני אפילו לא ביקשתי שלוש דקות.

<מימון שמילה: אדוני יודע את זה ואנחנו על זה.

<מימון שמילה: אנחנו הולכים לטפל בזה.

איתן כבל: רק רציתי שאדוני יגיד את הדברים ל - - -

<מימון שמילה: דבר שני, מה שמוריד את כמות התלונות - ברגע שהחברות יודעות שיש רגולטור בירושלים שמפקח עליהן ובודק אותן ואוכף אותן, הן משתפרות.

איתן כבל: האכיפה היא לא שייווצר מצב של חוטא נשכר - -

<מימון שמילה: חד-משמעית.

איתן כבל: - - שהוא מרוויח מיליארד, ואין עיני צרה ברווח, והקנס הוא מיליון.

איתן כבל: זה אפילו לא גרגר אבק.

<מימון שמילה: זה לא שאלה מוזמנת, שלא יגידו שעשינו פה תיאום במצגת.

<מימון שמילה: לא שלחתי אותה, ולאה כועסת עליי.

איתן כבל: נכון.

<מימון שמילה: זה בדיוק השקף הבא.

<מימון שמילה: פה מראים את העיצומים הכספיים שהטלנו לאורך השנים.

<מימון שמילה: רשמנו למטה: דרוש שינוי וטיפול בהפרות משתלמות.

<מימון שמילה: לא יכול להיות שההכנסה מהפרה היא 22 מיליון והרגולטור יכול להטיל קנס או עיצום כספי של מיליון שקל.

<מימון שמילה: אנחנו נבוא לאדוני עם שינוי כי אנחנו חייבים פה שינוי מהותי כדי שהרגולטור יוכל לאכוף ושלחברות לא ישתלם להפר.

נחמן שי: - - - על איכות השירות - - -

איתן כבל: כן.

איוב קרא: כן.

שני דברים אחרונים: אני גם שמח לבשר שירושלים על ראש שמחתנו.

שני דברים אחרונים: המשרד חצוי בשני מקומות: בתל אביב ובירושלים.

שני דברים אחרונים: בעזרת השם, נעבור לירושלים יחד עם הדיור הממשלתי, לאזור כנפי נשרים.

שני דברים אחרונים: לפני שבוע חתמנו.

שני דברים אחרונים: - - - הסכים, אנחנו יושבים עם הוועד, צריך לטפל בעובדים וכו'.

שני דברים אחרונים: אנחנו נטפל בכולם.

שני דברים אחרונים: זו בשורה שהיא חשובה מבחינתנו.

שני דברים אחרונים: מה הולך להיות ב-2018?

איוב קרא: לא.

איוב קרא: תתרכז רק בעיר חכמה.

<מימון שמילה: אני אדלג.

<מימון שמילה: מה זה עיר חכמה?

<מימון שמילה: דיברנו על זה.

<מימון שמילה: אגב, יש פה תמונה מלפני שבוע.

<מימון שמילה: החלטנו לעשות ניסוי טכנולוגי בעיריית רחובות.

איוב קרא: זה הסנונית הראשונה.

<מימון שמילה: עד היום כדי לעשות עיר חכמה רוצים כולם לחבר מצלמות ותאים וכו'.

<מימון שמילה: אפשר לעשות את הדברים הללו, לחפור את כל העיר ולהשבית את העיר עצמה, ואין חניה.

<מימון שמילה: יש היום טכנולוגיות חדשות שהמשרד בגלל מדיניות של הקצאת תדרים מנע את השימוש בה.

<מימון שמילה: השר אמר: אני רוצה לפתוח, והכנו תוכנית.

<מימון שמילה: כרגע אנחנו תחת הוראת ניסוי לראות איך הדברים הללו עובדים.

<מימון שמילה: רחובות התנדבה לקחת את זה גם כפיילוט.

<מימון שמילה: בשבוע שעבר נחנך שם: העיר החכמה האלחוטית הראשונה במדינת ישראל.

<מימון שמילה: אם רשויות מקומיות שומעות אותי ואת השר, אנחנו ניתן את כל הסיוע.

<מימון שמילה: מה עושה משרד התקשורת בעיר חכמה?

<מימון שמילה: אנחנו לא מקימים, אין לנו ברגים וציוד.

<מימון שמילה: אנחנו יכולים לתת רגולציה, לאפשר הקמה של אנטנות כאלה, לאפשר השחלה של סיבים אופטיים כי עד היום זה היה אסור על-פי חוק התקשורת.

<מימון שמילה: אנחנו אולי גם נשנה דברים בחקיקה כי אנחנו רוצים לאפשר שכל עיר תוכל להפוך לחכמה.

<מימון שמילה: בסוף זה נותן שירותים מצוינים לתושבים ולרווחת האנשים.

נחמן שי: מה זה אומר בפועל?

נחמן שי: האם התחברות תהיה נוחה יותר?

<מימון שמילה: לדוגמה, בשקף הזה אדוני יכול לראות מה זה אומר: חיסכון בחשמל.

<מימון שמילה: אפשר מרחוק לשלוט בכל נורות הרחוב שבעיר, לעמעם ולצמצם אותן.

נחמן שי: זה עירייה חכמה, זה לא עיר חכמה.

<מימון שמילה: זה עיר חכמה.

<מימון שמילה: בסוף העיר מנוהלת בצורה חכמה.

נחמן שי: מנהלים את העיר, זה מנקודת ראות של העירייה.

<מימון שמילה: כן.

<מימון שמילה: כמו כן, חיסכון בהוצאות השוטפות.

<מימון שמילה: זה דוגמה שאוהבים אותה ולפעמים אנשים נעלבים מלומר אותה - פינוי של פחי אשפה.

<מימון שמילה: לא צריך לאסוף כל פח אשפה שמגיע לחצי.

<מימון שמילה: זה חוסך המון בהוצאות של העיר.

<מימון שמילה: יהיה חיישן שיגיד את המשקל.

<מימון שמילה: ביוב - אם יש משהו תקוע בצינורות הביוב, לפני שהביוב יציף את הרחוב יש חיישן שאומר שיש שם משהו.

איתן כבל: אדוני המנכ"ל, אני מתלהב כבר יותר מדי.

איתן כבל: לפני החיישנים והלוויינים, בוא נחזור לכדור הארץ.

<מימון שמילה: אוקיי.

<מימון שמילה: המהפכה בשידורים המסחריים - דיבר על זה השר גם קודם מה זה נותן.

<מימון שמילה: בשוק השידורים אנחנו רוצים יותר תחרות, הסרה של חסמים, גיוון של תכנים ועידוד היצירה.

<מימון שמילה: אני לא אכנס לכל הדברים הללו.

איתן כבל: אל תיכנס.

<מימון שמילה: אם יש שאלות, אני פה.

איתן כבל: אמרתי שאדוני לא כיוון, אבל נפלה לידו הזכות באמת לאחת התקופות היותר מרתקות שיש בעולם התקשורת.

איתן כבל: אבל זה מביא איתו גם אחריות גדולה כי פעולה לא נכונה עלולה להחריב, ואני לא מגזים, את עולם התקשורת.

איתן כבל: אדוני, תזכור את מה שאני אומר לך.

איתן כבל: נכון לרגע זה, עולם התקשורת תפור בתפרים גסים, וצריך לתפור אותו בתפרים עדינים.

איתן כבל: כל העולם מתחבט בשאלות האלה.

איתן כבל: אנחנו בפיגור אחרי העולם.

איתן כבל: אני אומר את הדברים האלה לא כדי חס וחלילה להזהיר את אדוני, בוודאי לא את המנכ"ל, אלא כדי לשים את הדברים כמו שהם.

איתן כבל: חבר הכנסת נחמן שי, אתה תיכף תתייחס לעניין הערבה.

איתן כבל: בבקשה, אדוני.

נחמן שי: קודם כל, השר והמנכ"ל, אני מודה לכם על הסקירה.

נחמן שי: אני ממש מתעניין בנושא הזה מספר שנים, ואני שמח לראות את ההתפתחות ואת הקידום.

נחמן שי: אנחנו כמובן מפגרים אחרי ההתפתחויות.

נחמן שי: הן כל כך מהירויות ואפילו אם יגיעו השרים הכי זריזים, המנכ"לים הכי חכמים, ומנהלי החברות הכי נמרצים, כשהם יגיעו לנקודה הם יגלו שהנקודה כבר ברחה להם בזמן מסוים קדימה.

נחמן שי: זה כנראה אי-אפשר, ובוודאי מנגנון ממשלתי הוא יותר איטי מחברות פרטיות שיודעות יותר טוב להגיב.

נחמן שי: אבל אין מה לעשות, זה יהיה חלק מהעניין.

נחמן שי: אני רוצה להגיב לכמה מהנקודות שהזכרתם.

נחמן שי: הזכירו לי חבריי את הנושא של פריסת המתקנים הסלולריים כדי לאפשר קליטה מלאה בכל רחבי הארץ.

נחמן שי: אתה יודע שהיה לנו על זה דיון במליאה, ואתה הורדת את הצעת החוק שהגשתי.

נחמן שי: אני הצטערתי על כך.

נחמן שי: גם לא ענית לי ישירות.

נחמן שי: אני יודע שיש אזורים בארץ שהקליטה בהם היא ברמה נמוכה.

נחמן שי: חיים שם אנשים או עוברים שם אנשים ומתרחשים שם אירועים, גם ביטחוניים, גם בטיחותיים והם זקוקים לקליטה סלולרית.

נחמן שי: חברות הסלולר קיבלו רישיונות מכם, ואתם גם יכולים אולי כנראה לחדש אותם.

נחמן שי: אולי הרישיונות האלה מסתיימים מדי פעם.

נחמן שי: אני יודע שבתוך הרישיונות נכללו דרישות לפריסה.

נחמן שי: אז נכון, יש לחצים הפוכים.

נחמן שי: לפעמים זה רשות שמורות הטבע, ולפעמים עירייה כזו.

נחמן שי: אני יודע, זה לא עולם מושלם.

נחמן שי: אבל אני חושב שהאינטרס הציבורי צריך לגבור פה, וצריך באופן הכי קפדני לוודא שלא יהיה אזור בארץ שהקליטה בו לא תהיה ברמה סבירה.

איוב קרא: המנכ"ל, תענה לו על זה כי זה חשוב.

איוב קרא: תגיד לו מה אנחנו עושים והכול.

<מימון שמילה: לצערי, היום הרגולציה לא מחייבת פריסה מלאה כלל ארצית.

<מימון שמילה: אנחנו מתקנים אותה.

<מימון שמילה: היא מתייחסת לכמות ניתוקים של שיחות.

<מימון שמילה: מקום שאין בו כיסוי, אני לא יכול לדרוש כיסוי.

<מימון שמילה: אנחנו שינינו את הרגולציה לדור 4 ולדור 3, דור 2 זה לא קיים, כדי שתהיה הרחבה של כיסוי, כדי שיהיה כיסוי.

<מימון שמילה: זה לא במאה אחוז, אי-אפשר להגיע במאה אחוז כיסוי.

<מימון שמילה: יש הבדל אם אתה נמצא בתוך הבית או מחוץ לבית.

<מימון שמילה: לפעמים הקירות חוסמים.

<מימון שמילה: יש תקלות ויש בעיות טכנולוגיות שלא תמיד מאפשרות.

<מימון שמילה: יחד עם זאת, אנחנו נכנסים עכשיו לתוכנית פעולה עם פיקוח הדוק, עם צוות טכנולוגי מורחב, על הנושא הזה.

<מימון שמילה: זה קרוב ללבנו, מאוד כואב לנו ומאוד מפריע לנו.

<מימון שמילה: אנחנו רוצים לכסות לפחות צירים מרכזיים, ערים מרכזיות, גם ישובים, כמו בערבה, כדי שיהיה כיסוי סלולרי מיטבי.

<מימון שמילה: אנחנו נשב על זה.

<מימון שמילה: זה לא רק בערבה, אלא גם מעבר לקו הירוק, מה שנקרא.

<מימון שמילה: שם ליבי ליבי, וזה לא קשור לפוליטיקה.

<מימון שמילה: אני איש מקצוע.

<מימון שמילה: יושב לי כל הזמן ואדי חרמייה - 11 אנשים נהרגו ולא היה אפשר להזעיק עזרה.

<מימון שמילה: גם שם אנחנו הולכים לפעולה.

<מימון שמילה: ועדת המשנה של ועדת הביטחון שמוטי יוגב הוא היושב-ראש שלה, הולכים לפעולה לראות איך מכסים.

איתן כבל: רק שזה יהיה בלו"ז יותר מהיר מהפריסה של הוט.

<מימון שמילה: אין קשר בין הדברים.

איתן כבל: יש הזדמנות.

איתן כבל: אמרתי, אדוני יודע למה אני מתכוון.

איתן כבל: גם השר יודע.

נחמן שי: אני לא אומר חלילה לקפח את תושבי יהודה ושומרון.

נחמן שי: מכל החוקים שהממשלה רוצה לבדוק, לכלול את יישובי יהודה ושומרון בקליטה סלולרית, זה בסדר גמור מבחינתי.

נחמן שי: זה לא אקט פוליטי, זה צורך מובהק.

נחמן שי: השאלה היא איך אתם הולכים לטפל בזה, ואיך תוודא שחברות הסלולר ייענו לדרישות.

<מימון שמילה: אני יכול לתת לך דוגמה מהלו"ז שלי מחר בבוקר.

<מימון שמילה: מחר בבוקר מגיע אליי מהנדס העיר של עיריית נתיבות כי יש שם קושי בקליטה.

<מימון שמילה: יחד עם חברות הסלולר יושבים מחר אצלי.

<מימון שמילה: מדובר במנכ"ל, לא איזה עובד זוטר במשרד.

נחמן שי: מי לא רוצה?

נחמן שי: יחיאל?

נחמן שי: אני אדבר איתו.

<מימון שמילה: החברות יבואו עם המיקומים שהם רוצים להקים, העירייה מציעה מיקומים משלה להקים, וזה לא תמיד מתכתב אחד עם השני.

<מימון שמילה: בסוף זה יישב על שולחני ונצטרך לקבל החלטות.

<מימון שמילה: אני לא חושב שראש העיר יהיה הכי מרוצה או שהחברות תהיינה מרוצות.

<מימון שמילה: בסוף נמצא פתרון מקצועי.

נחמן שי: האם אני יכול לסכם שהנושא עומד בעדיפות גבוהה ושיש לכם תוכנית עבודה להשלים את הקליטה בכל הארץ?

איוב קרא: הכי גבוהה.

נחמן שי: השר איוב קרא אמר שזה הנושא הכי גבוה בעדיפויות של המשרד בזמן הקרוב - מצוין.

איוב קרא: כן, נכון.

נחמן שי: עוד שתי הערות, ברשותך.

נחמן שי: אמרת שהתקופה היא דרמטית, וכן הלאה, ובאמת השינויים הם גדולים.

נחמן שי: מה המדיניות שלך בעניין רגולציה?

נחמן שי: אני מדבר עכשיו על טלוויזיה עכשיו.

נחמן שי: יש רגולציה שחלה על חלק מהמשדרים.

נחמן שי: עומדים להעביר חוק, אני לא יודע אם הוא יעבור, שיביא ערוצים ללא רגולציה.

נחמן שי: הוועדה תצטרך לדון בזה - אם היא מאשרת או לא.

נחמן שי: האם אתה ככלל בעד רגולציה, מעט רגולציה, אי-רגולציה?

נחמן שי: כי זה מאוד מאוד חשוב.

נחמן שי: אם כן, הלוא תצטרך להחיל את זה גם על החברות האחרות - זו השאלה.

איתן כבל: זה היה הדיון בהרחבה סביב ערוץ 20.

איתן כבל: זה היה אתמול ובפעם הקודמת השר הרחיב על זה.

איתן כבל: זה יהיה שוב מחר.

איתן כבל: אדוני מוזמן לבוא.

נחמן שי: הבנתי.

נחמן שי: שאלה נוספת היא לגבי שידורים בטלוויזיה בערבית.

נחמן שי: אני רוצה לבקש ממך, כי אני טיפלתי בזה בעבר בהצעות חוק, וכן הלאה, שתקימו ערוץ טלוויזיה או שתבטיח שערוץ הטלוויזיה הדל הזה שמתוכנן בשידור הציבורי ישדר לכל אזור המזרח התיכון.

איוב קרא: אמרתי, הודעתי על זה.

איוב קרא: זה מאוד חשוב.

נחמן שי: זה מאוד חשוב.

נחמן שי: זה צורך לאומי וממלכתי ממדרגה ראשונה.

איתן כבל: חברים, המוניות כבר נכנסו לפה.

איתן כבל: חבר כנסת חאג' יחיא, בבקשה.

עבד אל חכים חאג' יחיא: כשאנחנו מדברים על ערוצים ייעודיים אז יש לנו רק ערוץ אחד.

עבד אל חכים חאג' יחיא: אם אתם מדברים על ערוץ 20, יש הרבה ערוצים בעברית שיכולים לשדר את אותם תכנים.

עבד אל חכים חאג' יחיא: אבל בטלוויזיה הערבית יש רק את "הלא".

איתן כבל: הערוץ הערבי הוא חלק מהרפורמה ש - - -

עבד אל חכים חאג' יחיא: כן.

עבד אל חכים חאג' יחיא: אני חושב שגם "הלא" צריכה לקבל את ה - - -

איוב קרא: מה שיקבל 20, יקבל "הלא" הערבי - אותו דבר.

עבד אל חכים חאג' יחיא: למרות שאני רוצה לפצל, אבל - - -

איוב קרא: אתה לא יכול כי הכול מקשה אחת.

עבד אל חכים חאג' יחיא: שנית, כשמדברים על אזורים בגדה המערבית שרוצים קליטה, אחת הבעיות היא שיש הרבה עובדים מהשטחים של הרשות הפלסטינית שעובדים פה.

עבד אל חכים חאג' יחיא: אבל כשצריך להתקשר איתם בסלולר המחיר שם הוא כאילו שאתה מתקשר לחו"ל.

עבד אל חכים חאג' יחיא: למה בקשר בין רשתות הסלולר של הרשות הפלסטינית ובין הסלולר שלנו פה צריך לשלם יותר משקל לדקה?

עבד אל חכים חאג' יחיא: זה אבסורדי.

עבד אל חכים חאג' יחיא: זה המצב היום.

עבד אל חכים חאג' יחיא: האם נראה גם ברפורמה שלכם - - -?

<מימון שמילה: חברות ג'אוול ווטנייה שהן שתי החברות שמפעילות את הסלולר ברשות הפלסטינית גובות דמי מעבר, מה שנקרא קישור גומלין כמו שיש אצלנו בין שתי חברות.

<מימון שמילה: אתה זוכר, בתחילת הדרך.

<מימון שמילה: הם גובים הרבה מאוד כסף.

עבד אל חכים חאג' יחיא: בסדר.

עבד אל חכים חאג' יחיא: השאלה היא האם זה קשור בהם או בנו?

<מימון שמילה: זה קשור יותר בהם כי זה המחירים שהם רוצים לגבות מהחברות הישראליות, ובסוף מגלגלים את זה על המנוי שמתקשר.

<מימון שמילה: כשמדבר השר על הסכמי רומינג, אנחנו יודעים לעשות מול מדינות.

<מימון שמילה: אנחנו יכולים לבחון.

<מימון שמילה: יש לנו ועדה שנקראת JCC עם הרשות הפלסטינית.

עבד אל חכים חאג' יחיא: השאלה היא אתם מקדמים את הנושא?

עבד אל חכים חאג' יחיא: האם אנחנו נקבל תשובה?

<מימון שמילה: אני יכול לבחון את זה, אני לא יכול לחייב אותם.

עבד אל חכים חאג' יחיא: לא, ברור.

עבד אל חכים חאג' יחיא: אני מתכוון, תוצאות של פגישה כזו.

<מימון שמילה: אני אבדוק את זה, אני אעדכן.

עבד אל חכים חאג' יחיא: שנית, העניין של הסיבים האופטיים ליישובים הערביים.

עבד אל חכים חאג' יחיא: אנחנו העלינו את זה כשדנו בחיוב בזק לתת לחברות אחרות להכניס בקנים שלהם גם את הסיבים האופטיים.

עבד אל חכים חאג' יחיא: אבל העלינו את הנקודה שאנחנו לא רוצים שהמקומות שישתלם להם, וכבוד השר אמר כאילו אין דרישות.

עבד אל חכים חאג' יחיא: אין דרישות כי אין תשתיות.

עבד אל חכים חאג' יחיא: אתה צריך לפרוס את התשתיות ואחר כך לבדוק אם יש.

עבד אל חכים חאג' יחיא: במקומות שאין, אתה לא תמצא דרישות.

עבד אל חכים חאג' יחיא: אני חושב שצריך לחייב אותם, וגם הגיע הזמן.

איתן כבל: מיכל, בבקשה שאלה אחרונה.

<מיכל רפאלי כדורי: מיכל רפאלי כדורי, סמנכ"ל רגולציה של יס.

<מיכל רפאלי כדורי: שאלה אחת ואחרונה לשמילה.

<מיכל רפאלי כדורי: בתחילת דבריך אמרת שאתם מתכוונים להכניס בתחום השידורים את השחקנים החדשים לאיזושהי רגולציה.

<מיכל רפאלי כדורי: היום חולק לכולם המחליטים, וזה לא נמצא שם.

<מימון שמילה: איזה מחליטים?

<מיכל רפאלי כדורי: של טיוטת חוק ההסדרים.

<מיכל רפאלי כדורי: מחליטים - יש רק אחד.

<מיכל רפאלי כדורי: אני לא יודעת על כמה מחליטים.

<מיכל רפאלי כדורי: הגיע היום מחליטים כשנתבקשנו להגיב עד ה-7 לינואר, ונושא ספקי תכנים ורגולציה הוצא.

<מימון שמילה: תהיה רגולציה גם על השחקניות החדשות.

<מימון שמילה: אני לא יודע איזה נוסח את מחזיקה.

<מיכל רפאלי כדורי: אני מחזיקה רק את הנוסח הרשמי, אין לי נוסח אחר.

איתן כבל: זה כמו באינפלציה ב-84' - עד שקיבלת, כבר יש תיקונים.

<מיכל רפאלי כדורי: אולי אפשר לשאול את היועצת המשפטית.

<מיכל רפאלי כדורי: אני מחזיקה את מה שהופץ היום.

איתן כבל: גברתי רוצה לענות או שאני אומר משהו?

<דנה נויפלד: דנה נויפלד, היועצת המשפטית של משרד התקשורת.

<דנה נויפלד: מיכל, קודם כל, השאלה צריכה להיות מופנית לנציג האוצר שהוא אחראי על חוק ההסדרים, משרד האוצר.

<מיכל רפאלי כדורי: נכון, אבל המנכ"ל סקר את זה אז חשבתי להסב את תשומת ליבו.

<דנה נויפלד: בין אם זה יהיה במסגרת חוק ההסדרים, ובין אם לאו, התוכנית של השר ושל המשרד היא לקדם את הנושא הזה בלי קשר - או שזה יהיה במסגרת חוק ההסדרים או שזה יהיה במסגרת אחרת.

<דנה נויפלד: או שאם זה לא יהיה בחוק ההסדרים, אז כנראה לא יהיה.

איוב קרא: לא, זה או פה או פה.

איוב קרא: זה - - -.

איוב קרא: זה לא מובן מאליו, זה דבר - - -

<מימון שמילה: - - - שתהיה נבואה שתגשים את עצמה.

<מימון שמילה: מיכל, אבל אומרים לך שאנחנו חושבים שזה יהיה.

<מיכל רפאלי כדורי: זאת אומרת, כרגע זה לא במחליטים.

<דנה נויפלד: זה לא מה שאמרתי.

<דנה נויפלד: או שזה יקודם במסגרת ההסדרים או שזה יקודם במסגרת אחרת.

<מיכל רפאלי כדורי: אז אני אשאל את עומרי את השאלה, את נציג האוצר.

<מיכל רפאלי כדורי: אבל במחליטים זה לא נמצא, אני קראתי נכון.

<עומרי בן חורין: זה כרגע הנוסח שהופץ ל - - -

איתן כבל: חברים, העניין ברור.

איתן כבל: הרי הנושא הזה יגיע.

איתן כבל: אתה לא יכול לחוקק חוק שאין בו מידתיות ואיזון, זה ברור לנו.

איתן כבל: זה נאמר גם כן.

איתן כבל: אנחנו נבוא ו - - -

איתן כבל: לא, לא.

איתן כבל: הרי נראה את זה לפני שזה נושא חדש.

איתן כבל: זה עדיין לא, זה טיוטה של הטיוטה של הטיוטה.

איתן כבל: לכן, אני לא רוצה להתעסק עם העניין הזה.

איתן כבל: עזבו, זה לא מונח לפתחנו.

איתן כבל: אדוני רוצה לסכם ולומר משהו?

איוב קרא: אני רוצה להודות לוועדה על הדברים החמים ועל ההזדמנות מצדנו להציג בפניכם את הנושאים הללו.

איוב קרא: זה מצריך שילוב ידיים.

איוב קרא: אין כוונה חלילה וחס לפגוע במישהו או באיזה גוף או באיזה חברה.

איוב קרא: המטרה היא להביא כמה שיותר איזונים במידתיות ובסבירות שאפשר ללכת בהם לעידן חדש, תרתי משמע: שאנחנו הולכים למכרז עכשיו עם עידן פלוס דרך האוצר, וגם כל המהפכה הזו - - -

איתן כבל: עוד לא סיימנו את HD של עידן פלוס ועוד לא קיבלנו תשובה בעניין הזה.

איוב קרא: עדיין לא, אנחנו לוחצים לעשות את זה.

איוב קרא: אדוני היושב-ראש, חשוב לי שילוב הוועדה הזו והגיבוי שלה למהפכה הזו שאנחנו מביאים.

איוב קרא: אני מודה לך מאוד.

איתן כבל: תודה, אדוני.

איתן כבל: אני מודה לך.

איתן כבל: אנחנו בטח ניפגש גם בחוק ההסדרים, אבל לא רק בחוק ההסדרים.

איתן כבל: באמת, במה שתלוי בנו אנחנו ידידי אמת של עולם התקשורת ועושים את המיטב כדי להוציא מתחת ידינו את התוצאות הטובות ביותר.

איתן כבל: אני רק רוצה להגיד לאדוני את הדבר הבא.

איתן כבל: זה כמובן לא תלוי בי, זה תלוי בכם - מה פחות דברים שתביאו במסגרת חוק ההסדרים.

איתן כבל: אני לא אומר את זה כי אין לנו עניין לקדם דברים, אלא אני אומר את זה לך.

איתן כבל: אני יודע שהאוצר, בעיקר, ילחץ אותך להביא דברים חוק ההסדרים כי כל אחד בא מהמקום שלו.

איתן כבל: האוצר רוצה לעשות וי.

איתן כבל: בסוף זה יהיה על השם שלך, תזכור את הדברים האלה.

איתן כבל: אנחנו באים ממקום שבסך הכול הכללי יש הסכמות להוביל רפורמות ולהוביל שינויים.

איתן כבל: אבל תוך כדי תנועה אתה רואה את הבעיות שלא חשבת עליהן בניאונים במשרדים, ואחר כך אנחנו בגלל הלחץ מוציאים תוצאות לא טובות מתחת ידינו או פחות טובות.

איתן כבל: אין ספק שבעיקר ברפורמות הגדולות כשהן מובאות בלחץ, המעשה בסוף שיוצא הוא לא טוב.

איתן כבל: אולי הכוונה היא טובה.

איתן כבל: אני אומר את זה לאדוני כדי שיידע את הדברים האלה והדברים האלה יונחו לפתחו, כי יישבו לך על הצוואר.

איוב קרא: תודה רבה, אדוני.

איתן כבל: תודה רבה, ובהצלחה.